﻿

На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), члана 8. Закона о буџету Републике Србије за 2022. годину („Службени гласник РС”, број 110/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2022. години**

Члан 1.

У Уредби о расподели подстицаја у пољопривреди и руралном развоју у 2022. години („Службени гласник РС”, број 125/21), у члану 2. став 1. мења се и гласи:

,,Законом о буџету Републике Србије за 2022. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0005 – Кредитна подршка у пољопривреди, Економска класификација 451 – Субвенције јавним нефинансијским предузећима и организацијама утврђена су средства у износу од 700.000.000 динара од чега 600.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12). Преносом неутрошених средстава на основу захтева број 401-00-00017/1/2022-05 из прилива од продаје отплате датих кредита и продаје финансијске имовине укупни буџет се увећава за 50.000.000 динара из извора финансирања 13 – Нераспоређени вишак прихода из ранијих година. Укупан износ утврђених средстава износи 750.000.000 динара од чега 600.000.000 динара из извора финансирања прихода буџета (01), 100.000.000 динара из извора финансирања примања од отплате датих кредита и продаје финансијске имовине (12) и 50.000.000 динара из извора финансирања нераспоређени вишак прихода из ранијих година (13), којa се распоређују у складу са овом уредбом.ˮ

Став 3. мења се и гласи:

,,Законом о буџету Републике Србије за 2022. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0002 – Мере руралног развоја, Економска класификација 451 – Субвенције јавним нефинансијским предузећима и организацијама утврђена су средства у износу од 5.000.000.000 динара. Преносом неутрошених средстава на основу захтева број 401-00-00017/2/2022-05 из прилива од продаје отплате датих кредита и продаје финансијске имовине укупни буџет се увећава за 246.279.000 динара из извора финансирања 13 – Нераспоређени вишак прихода из ранијих година. Укупан износ утврђених средстава износи 5.246.279.000 динара од чега 5.000.000.000 динара из извора финансирања прихода буџета (01) и 246.279.000 динара из извора финансирања нераспоређени вишак прихода из ранијих година (13), којa се распоређују у складу са овом уредбом.ˮ

Члан 2.

Члан 3. мења се и гласи:

,,Члан 3.

У оквиру средстава прописаних чланом 2. став 1. ове уредбе износ од 50.000.000 динара из извора финансирања нераспоређени вишак прихода из ранијих година (13) расподељује се за реализацију подстицаја по решењима судских пресуда и пренетих обавеза по основу донетих, а неисплаћених решења из претходног периода.

У оквиру средстава прописаних чланом 2. став 2. ове уредбе износ од 50.000.000 динара расподељује се за реализацију подстицаја по решењима судских пресуда и пренетих обавеза по основу донетих, а неисплаћених решења из претходног периода.

У оквиру средстава прописаних чланом 2. став 3. ове уредбе износ од 20.000.000 динара из извора финансирања приходи буџета (01) и 26.279.000 динара из извора финансирања нераспоређени вишак прихода из ранијих година (13) расподељује се за реализацију подстицаја по решењима судских пресуда и пренетих обавеза по основу донетих, а неисплаћених решења из претходног периода.

У оквиру средстава прописаних чланом 2. став 4. ове уредбе износ од 5.000.000 динара расподељује се за реализацију подстицаја по решењима судских пресуда и пренетих обавеза по основу донетих, а неисплаћених решења из претходног периода.ˮ

Члан 3.

У члану 5. став 2. тачка 3) запета и речи: ,,за захтеве који се у складу са посебним прописом о условима и начину остваривања права на подстицаје у сточарству за квалитетна приплодна грла подносе у текућој години,ˮ бришу се.

Члан 4.

У члану 8. став 1. речи: ,,4.980.000.000 динараˮ замењују се речима: ,,5.200.000.000 динара од чега 4.980.000.000 динара из извора финансирања приходи буџета (01) и 220.000.000 динара из извора финансирања нераспоређени вишак прихода из ранијих година (13)ˮ.

У ставу 2. тачка 1) речи: ,,3.045.999.000 динараˮ замењују се речима: „3.215.999.000 динара од чега 3.045.999.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13)ˮ.

У подтачки (1) речи: „2.090.998.000 динараˮ замењују се речима: „2.260.998.000 динара од чега 2.090.998.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13)ˮ.

Алинеја друга мења се и гласи:

,,– подршку за унапређење примарне пољопривредне производње у износу од 1.210.998.000 динара од чега 1.040.998.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13), од чега за инвестиције за набавку квалитетних приплодних грла за унапређење примарне сточарске пољопривредне производње у износу од 70.998.000 динара, инвестиције за набавку нових машина и опреме за унапређење примарне биљне производње у износу од 745.000.000 динара од чега 575.000.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13), инвестиције за набавку нових машина и опреме за унапређење примарне сточарске пољопривредне производње у износу од 70.000.000 динара, подршка инвестицијама у набавку опреме за унапређење примарне пољопривредне производње у износу од 5.000.000 динара, инвестиције у изградњу и опремање објеката у износу од 250.000.000 динара, за подршку инвестицијама за електрификацију поља у износу од 20.000.000 динара и за дигитализацију сточарске производње у износу од 50.000.000 динара;ˮ.

У тачки 3) речи: ,,475.000.000 динараˮ замењују се речима: „525.000.000 динара од чега 475.000.000 динара из извора финансирања приходи буџета (01) и 50.000.000 динара из извора финансирања нераспоређени вишак прихода из ранијих година (13)ˮ.

У подтачки (2) речи: ,,50.000.000 динараˮ замењују се речима: „100.000.000 динара од чега 50.000.000 динара из извора финансирања приходи буџета (01) и 50.000.000 динара из извора финансирања нераспоређени вишак прихода из ранијих година (13)ˮ.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-606/2022

У Београду, 28. јануара 2022. године

**Влада**

Председник,

**Ана Брнабић,** с.р.